Ludovicus, Dei gratia Francorum rex, universis presentes litteras inspecturis salutem. Notum facimus quod nos, vice et loco Buccardi quondam Vindocinensis comitis et magistri Guillelmi de Rampillon archidiaconi quondam in Parisiensi ecclesia, defunctorum, quos exequutores testamenti nostri constitueramus, dilectos et fideles clericos nostros G. (Guidonem), decanum Beati Martini Turonensis, et P. (Petrum), archidiaconum Dunensem in ecclesia Carnotensi, coexequutores dicti testamenti, de hiis videlicet que in partibus cismarinis agenda sunt, specialiter deputamus cum aliis in eodem testamento conscriptis. Actum in castris juxta Cartaginem, anno Domini M° CC° septuagesimo, mense augusto.
